Vyhodnotenie 
pripomienkového konania k návrhu nariadenia vlády Slovenskej republiky o minimálnych bezpečnostných a zdravotných požiadavkách pri používaní pracovných prostriedkov
Časti návrhu	Pripomienkujúci orgán	Obsah pripomienky	Dôvod neakceptovania	
1	2	3	4	
Všeobecné pripomienky	MH SR

AZZZ SR

MF SR	Upozorňuje na rozpor v zodpovednosti zamestnávateľa za dodržiavanie požiadaviek upravených návrhom a zodpovednosti výrobcu za bezpečnosť výrobku podľa zákona č. 264/1999 Z. z.

Odporúča v celom návrhu používať výraz „pracovné prostriedky“ len v množnom čísle.

Upozorňuje, že text návrhu smeruje vo viacerých ustanoveniach nad rámec splnomocnenia a definuje minimálne požiadavky neurčito.

Upozorňuje, že text návrhu nie je v súlade s Ústavou SR, hlavne čl. 2, 13  a  123.	Návrh implementuje smernicu Rady č. 89/655/EHS (ďalej len smernicu) a upravuje požiadavky na pracovné prostriedky, ktoré je zamestnávateľ povinný dodržiavať počas ich používania bez ohľadu na dátum  výroby a zodpovednosť výrobcu.

Používanie jednotného čísla je v súlade s prílohou č. 2 bod 3 k legislatívnym pravidlám vlády SR.

Návrh je vypracovaný v súlade so smernicou, ktorá okrem požiadaviek na pracovné prostriedky upravuje kontrolu, oboznamovanie a informovanie zamestnancov o používaní pracovného prostriedku a účasť zamestnancov na riešení tejto problematiky. Tieto požiadavky tvoria súbor minimálnych bezpečnostných a zdravotných požiadaviek kladených na používanie pracovného prostriedku.

Novela zákona Národnej rady Slovenskej republiky č. 330/1996 Z. z. obsahuje povinnosti právnických a fyzických osôb, ktorých podrobnosti upravuje nariadenie vlády.	
Úvodná veta	ÚNMS SR

NS SR

Sociálna poisťovňa	Upozorňuje, že úvodná veta sa odvoláva na §16 ods. 1 písm. b) zákona č. 330/1996 Z. z., ktoré platné znenie neobsahuje.

Citácia §16 zákona č. 330/1996 Z. z. nezodpovedá splnomocneniu na vydanie nariadenia vlády.

Odporúča zosúladiť text úvodného ustanovenia so splnomocňovacími ustanoveniami zákona č. 330/1996 Z. z.	Splnomocňovacie ustanovenie sa uvádza v nadväznosti na návrh novelizácie zákona Národnej rady Slovenskej republiky č. 330/1996 Z. z., ktorý bol postúpený na rokovanie NR SR.

	
§1	Sociálna poisťovňa	Navrhuje preformulovať znenie na „Predmetom tohto nariadenia ...“	Vymedzenie predmetu návrhu nariadenia vlády je v súlade so zaužívanou legislatívnou praxou.	
§2 písm. a)	Sociálna poisťovňa	Odporúča zosúladiť pojem „pracovný prostriedok“ s textom zákona č. 330/1996 Z. z.	Vymedzenie pojmu je v súlade so smernicou.	
§2 písm. b)	MŽP SR	Navrhuje slovo „napríklad“ nahradiť slovom „najmä“.	Účelom ustanovenia je uviesť príklady rovnocenných činností.	
§3 ods. 1, 2	Sociálna poisťovňa	Odporúča pojem „nebezpečenstvá“ nahradiť pojmom „ohrozenia“.	Pojem je použitý v súlade s jeho vymedzením v návrhu novely zákona č. 330/1996 Z. z..	
§4	MZ SR	Odporúča vypustiť znenie ods. 1 písm. a) ako nadbytočné, pretože požiadavky musí zamestnávateľ plniť v nadväznosti na účinnosť nariadenia vlády.	Ustanovenie je v súlade so smernicou a vymedzuje sa ním aplikácia prílohy č. 2 k návrhu.	
§4 ods. 1 
písm. a) bod 1	MZ SR

Sociálna poisťovňa

Odborový zväz pracovníkov baní, geológie a naftového priemyslu SR

KOZ SR	Odporúča preformulovať znenie, pretože nie je jasné, ktorým ustanoveniam právnych predpisov má pracovný prostriedok vyhovovať.

Odporúča zakotviť určitú legisvakačnú lehotu, pretože nemožno rátať s okamžitou zmenou situácie na trhu s pracovnými prostriedkami.

Navrhuje uviesť účinnosť od 1.1.2002.

Odporúča uviesť preklenovacie obdobie do 31.12.2001.	Pracovný prostriedok musí vyhovovať právnym predpisom upravujúcim predmetnú oblasť.

Stanovenie legisvakačnej lehoty by boli v rozpore so zákonom č. 264/1999 Z. z. a  nariadeniami vlády SR vydanými na jeho vykonanie.

§5 ods. 1	Sociálna poisťovňa	Navrhuje slovo „inštalácie“ a jeho gramatické tvary nahradiť slovami „napojení (inštalácie)“.	Slovo „inštalácie“ je v súlade s Krátkym slovníkom slovenského jazyka.	
§5 ods. 2
písm. b)	MŽP SR	Navrhuje slovo „napríklad“ nahradiť slovom „najmä“.	Účelom ustanovenia je uniesť príklady výnimočných okolností.	
§6 písm. a)	GR Zboru väzenskej a justičnej stráže	Navrhuje doplnenie aby pracovný prostriedok používal poverený zamestnanec, ktorý je zdravotne a odborne spôsobilý na určitý druh práce.	Zdravotnú a odbornú spôsobilosť upravujú osobitné predpisy.	
§7	Sociálna poisťovňa	Odporúča slová  „pracovnú pozíciu“ nahradiť iným vhodným výrazom.	Slová „pracovná pozícia“ je v súlade s Krátkym slovníkom slovenského jazyka.	
§8 ods. 2
písm. c)	KOZ SR

Slovenský odborový zväz pracovníkov zdravotníctva a sociálnej starostlivosti	Odporúča sa nahradiť slová „Závery zo skúseností“ slovami „Opatrenia zo skúseností“.	Navrhnuté znenie zužuje význam textu.	
§9	Sociálna poisťovňa	Navrhuje vypustiť problematiku účasti zamestnancov na BOZP, ktorá je komplexne riešená v zákone č. 330/1996 Z. z..	Ustanovenie je v súlade so smernicou a upresňuje možnosť zamestnancovi zúčastňovať sa na riešení návrhom upravovanej problematiky.	
§10	Slovenský odborový zväz pracovníkov zdravotníctva a sociálnej starostlivosti

Odborový zväz pracovníkov baní, geológie a naftového priemyslu SR
	Navrhuje sa  zmeniť účinnosť vládneho nariadenia k 1.1.2002.	Účinnosť návrhu je navrhovaná v zmysle negociačnej pozície SR, kapitola 13 – Sociálna politika a zamestnanosť.